id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id ms id id id id tl id id id id id ms ms id id en id ms id id id id ms id ms en id id ms id id ms id id id id id id id id id id de id id id en ms ms ms en en en id id id id id en id id jv ms id id it es id id en id ms ms ms ms ms ms
Khunsa BUKAN Pondan! Apa Punca Ia Berlaku? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Isu Kesihatan Mental Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pondan BUKAN Khunsa! Apa Punca Sebenar Di Sebalik Kecelaruan Jantina ini?
Ditulis oleh Ahmad Farid Disemak pada 06/02/2020
Disemak secara perubatan oleh Dr. Joseph Tan
Baru-baru ini, telah tular berita seorang usahawan kosmetik kontroversi tanah air kita iaitu Sajat, pergi ke kota suci Mekah untuk menunaikan umrah sebagai seorang wanita. Persoalannya, adakah dia benar-benar seorang khunsa seperti yang didakwa?
Hakikatnya, di Malaysia ini sungguh ramai individu lelaki yang berpakaian dan berkelakuan seperti wanita. Dalam erti kata yang lebih mudah, di negara kita memang banyak golongan pondan atau mak nyah.
Lebih mengejutkan, ada dalam kalangan golongan ini yang mengatakan mereka sebenarnya dilahirkan sebagai khunsa dan memilih untuk menjadi seorang wanita kerana keperibadian yang lebih cenderung kepada kaum Hawa.
Namun, adakah mereka yang terkeliru ini benar-benar seorang khunsa? Atau, adakah mereka sekadar mengalami kecelaruan jantina? Jom selami artikel ini dengan lebih mendalam!
Apakah maksud khunsa yang sebenar?
Sebelum pergi lebih lanjut lagi mengenai punca sebenar di sebalik kecelaruan identiti di antara pondan dengan khunsa, kita perlu mengenali dan memahami terlebih dahulu tentang kedua-dua identiti ini yang sememangnya jauh berbeza.
Jadi, apa maksud khunsa?
Untuk pengetahuan anda, khunsa atau istilah perubatannya, hermaphrodite adalah satu masalah perkembangan seksual (DSD) berkenaan bayi yang dilahirkan dengan dua organ kemaluan lelaki dan wanita.
Dalam erti kata lain, bayi yang dilahirkan dengan kondisi ini akan memiliki dua jantina.
Namun, dengan teknologi perubatan terkini yang semakin canggih, kecelaruan ini dapat diselesaikan dengan membawa mereka berjumpa doktor untuk menentukan kecenderungan jantina sebenar bayi ini sekali gus melakukan pembedahan untuk mengubah atau membuang jantina yang kurang dominan.
Apa kata pakar mengenai khunsa?
Menurut Dr Arini Nuran Md Idris yang merupakan seorang Pakar Pediatrik dan Endokrin Hospital Kuala Lumpur (HKL), jantina bayi akan ditentukan sejak proses persenyawaan telur wanita dan sperma lelaki yang mengandungi kromosom untuk membina tubuh badan bayi.
Menurut beliau lagi, telur daripada ibu akan membawa kromosom X dan sperma daripada bapa pula akan membawa kromosom X atau Y. Apabila digabungkan, corak kromosom akan menjadi XX (perempuan) atau XY (lelaki).
“Namun, ada ketika DSD berlaku ekoran bayi memiliki corak kromosom berbeza daripada XX dan XY seperti 47XXY, 45X, 45X/46XY, 46XX atau 46XY yang akan menyebabkan pembentukan kelenjar seks tidak normal,” kata beliau lagi.
Antara DSD yang biasa terjadi adalah Congenital Adrenal Hyperplasia (CAH) yang akan mengakibatkan bayi dilahirkan dengan alat kelamin dalaman perempuan normal tetapi alat kelamin luaran lelaki.
Kondisi ini akan menjadikan klitoris lebih besar dan tampak seperti zakar dan lubang faraj langsung tidak kelihatan. Ini adalah punca sebenar kejadian jantina khunsa.
Perbezaan ketara khunsa vs pondan
Pun begitu, pondan bukan khunsa seperti yang didakwa kebanyakan pihak!
Maksud khunsa adalah individu yang mempunyai dua alat sulit. Pondan atau mak nyah pula merujuk kepada individu yang mempunyai biologi lelaki tetapi mempunyai identiti wanita. Ia sebenarnya bukan satu gangguan pada fizikal sebaliknya gangguan pada mental yang sangat membimbangkan.
Sains semata-mata tidak mempunyai keupayaan untuk mendalami misteri kecelaruan jantina. Bagi golongan ini, penampilan dan perlakuan mereka yang tampak seperti wanita adalah tidak selari dengan kromosom, hormon atau struktur anatomi tubuh badan mereka.
Pendek kata, mereka tahu mereka adalah lelaki secara fizikal namun percaya mereka adalah wanita secara mental. Apa yang lebih menakutkan, mereka sanggup menukar jantina daripada lelaki menjadi perempuan secara total dengan melakukan pembedahan transeksual!
Bagaimana pembedahan transeksual dilakukan?
Ia adalah tidak semudah yang disangka. Terdapat 3 langkah yang perlu dijalani oleh mereka yang berniat untuk menjalani pembedahan ini, iaitu:
#1. Penilaian kesihatan mental
Pertama sekali, mereka akan dinilai melalui mental mereka dan pakar terapi akan menentukan sama ada mereka mengalami gender dysphoria atau kecelaruan jantina.
Selepas itu, pakar terapi akan menerangkan mengenai cara dan risiko pembedahan transeksual kepada mereka yang melakukannya.
Sebelum melakukan pembedahan, doktor akan memberikan suntikan hormon bagi mengubah karakteristik tubuh badan seperti bulu, otot dan saiz payudara, bentuk alat kemaluan dan mungkin suara.
Namun, ia tidak akan mengubah sepenuhnya karakteristik jantina kelahiran. Pembedahan masih perlu dijalankan.
Menurut kajian, seramai 75% individu transgender tidak melakukan pembedahan ini. Ini ekoran kerana kosnya yang agak mahal serta risiko di kemudian hari.
Berikut adalah risiko atau komplikasi yang mungkin terjadi:
Kematian tisu kulit pada alat kemaluan
Gangguan pada salur dan pundi kencing yang seterusnya akan mengakibatkan kerosakan buah pinggang
Fistula – sambungan tidak normal di antara 2 organ yang berbeza
Jadi, ia mempunyai risiko yang sangat menakutkan. Selain itu, ia juga adalah perbuatan yang melanggar syarak. Dari segi perubatan atau kerohanian, kedua-duanya akan mendatangkan akibat yang negatif.
Sekiranya ada individu anda kenali yang mempunyai kecelaruan jantina dan ingin melakukan pembedahan ini, ingatkan mereka bahawa ia tidak seharusnya dilakukan.
Apa yang lebih baik, bawa mereka berjumpa pakar psikologi dan pakar dalam agama untuk menyelesaikan masalah jiwa yang mereka alami.
Ia adalah masalah yang berkaitan dengan jiwa
Hakikatnya, di Malaysia sahaja memang ramai individu yang mungkin mengalami masalah berkaitan jiwa mereka sendiri. Lebih membimbangkan, kebanyakan mereka juga adalah daripada golongan selebriti yang mampu memberi impak besar kepada golongan masyarakat.
Antara nama yang sangat dikenali adalah dua usahawan kosmetik terkemuka Sajat dan Safiey Illias serta seorang anak muda yang merupakan influencer media sosial iaitu Faiz Roslan.
Pun begitu, tiada siapa yang tahu keadaan sebenar mereka ini. Oleh itu, kita sebagai netizen dan orang awam janganlah terlalu mudah menjatuhkan hukum kepada mereka ini.
Sebaiknya, apa kata kita menyelami jiwa mereka dan membawa mereka ke jalan yang benar? Bukankah kita juga mempunyai tanggungjawab untuk berdakwah ke atas mereka yang mungkin kurang arif mengenai agama?
Kesimpulannya, pondan bukan khunsa. Oleh itu, tiada sebarang alasan untuk individu yang mengalami kecelaruan jantina ini untuk berpakaian dan berkelakuan seperti jantina berbeza dengan jantina kelahiran mereka.
Pun begitu, anda juga perlu tahu bahawa ia adalah masalah yang berkenaan dengan jiwa mereka. Jadi, jangan menghukum golongan pondan atau mak nyah ini. Sebaiknya, bimbing mereka ke jalan yang benar.
Ya, tidak salah untuk menegur. Namun, jangan sampai mencaci dan menghina. Ketahuilah bahawa mereka juga adalah insan biasa yang mempunyai hati dan perasaan.
Hello Health Group tidak menyediakan nasihat perubatan, diagnosis, atau rawatan.
Hello Health Group tidak menawarkan nasihat perubatan, diagnosis atau rawatan.
https://www.bharian.com.my/wanita/lain-lain/2019/03/546954/khunsa-terbentuk-ketika-cantuman-telur-sperma. Accessed on February 5, 2020.
http://www.myhealth.gov.my/mak-nyah/. Accessed on February 5, 2020.
https://www.webmd.com/sex/news/20150422/transgender-homomes-surgery#1. Accessed on February 5, 2020.
Benarkah Penghidap Skizofrenia Ada Dua (Atau Tiga) Personaliti Berbeza?
FAKTA: Wanita Lebih Tertarik Jika Lelaki Pakai Baju Pink! Ini Penjelasan Psikologi
Ditulis oleh Ahmad Farid Disemak pada 06/02/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.